**Úradná správa č. 9 z 24.09.2020**

**AKTUÁLNE OPATRENIA ÚVZ V SÚVISLOSTI S USPORADÚVANÍM HROMADNÝCH ŠPORTOVÝCH PODUJATÍ**

S účinnosťou od 18. septembra 2020 do odvolania sa podľa § 48 ods. 4 písm. d) zákona č. 355/2007 Z. z. všetkým fyzickým osobám, fyzickým osobám – podnikateľom a  právnickým osobám zakazuje usporadúvať hromadné podujatia športovej, kultúrnej, zábavnej, spoločenskej či inej povahy v exteriéroch v jednom okamihu v počte nad 1000 osôb alebo v interiéroch v jednom okamihu v počte nad 500 osôb. V  prípade hromadných podujatí športovej či kultúrnej povahy sa do uvedených limitov započítavajú výlučne osoby v obecenstve.

**PRI USPORADÚVANÍ HROMADNÝCH PODUJATÍ JE POTREBNÉ DODRŽIAVAŤ NASLEDOVNÉ POVINNOSTI:**

a./ vstup a pobyt v mieste hromadného podujatia umožniť len s prekrytými hornými dýchacími cestami (napríklad rúško, šál šatka),

b./ vykonávať častú dezinfekciu priestorov, hlavne dotykových plôch, kľučiek podláh a predmetov,

c./ hygienické zariadenia musia byť vybavené tekutým mydlom a papierovými utierkami,

d./ zaistiť pri vstupe do budovy dávkovače na alkoholovú dezinfekciu rúk a dezinfikovať si ruky, resp. zabezpečiť iný adekvátny spôsob dezinfekcie rúk,

e./ zabezpečiť pri vstupe do budovy oznam o povinnosti, že v prípade vzniku akútneho respiračného ochorenia (napr. horúčka, kašeľ, nádcha, sťažené dýchanie) je osoba povinná zostať v domácej izolácii,

f./ zverejniť na viditeľnom mieste oznam s informáciou:

• ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť miesto hromadného podujatia,

• zákaz podávania rúk,

g./ pri účasti na verejnom hromadnom podujatí a pri príchode a odchode z priestorov hromadného podujatia sa odporúča dodržiavanie rozostupov 2 m medzi osobami, to neplatí pre osoby žijúce v spoločnej domácnosti, partnerov, osoby vykonávajúce športovú činnosť, umelcov vykonávajúcich umeleckú činnosť, osoby usadené v hľadisku podujatí, osoby školiace voči osobám školeným, a iné osoby, ak z účelu hromadného podujatia vyplýva, že tento rozostup medzi zúčastnenými osobami nie je možné dodržať,

h./ v prípade sedenia sa odporúča zabezpečiť sedenie s výnimkou osôb žijúcich v jednej domácnosti tak, že medzi obsadenými miestami ostane jedno miesto neobsadené, pričom sekvenciu obsadenia sedadiel odporúčame v radoch alternovať,

i./ v prípade sedenia na hromadných podujatiach športového charakteru je organizátor povinný zabezpečiť sedenie obecenstva len v každom druhom rade,

j./ v prípade hromadných podujatí športového a kultúrneho charakteru nie je možné podávať občerstvenie,

k./ zabezpečiť dostatočné vetranie priestorov,

l./ organizátor musí byť v každej chvíli schopný preukázať počet osôb aktuálne sa zúčastňujúcich na hromadnom podujatí,

m./ podmienky sa príslušne aplikujú aj na hromadné podujatia organizované v exteriéri,

n./ v prípade hromadných podujatí organizovaných v exteriéri je organizátor povinný vyhradiť priestor hromadného podujatia a vyznačiť jeho vstup a výstup.

**1. Správy TMK**

TMK plánuje uskutočniť v spolupráci s TMK SFZ **školenie trénerov sk. C**. Záujemcovia sa môžu hlásiť na mail obfztv@futbalsfz.sk. Prihlášku nájdete na webstránke ObFZ v časti Tlačivá „Prihláška na školenie pre trénerov“.

**2. Správy sekretariátu**

1. Nové mailové adresy ObFZ Trebišov sú: **obfztv@futbalsfz.sk** a **julius.dusek@futbalsfz.sk**. Mailová adresa obfztv@obfztv.sk je naďalej funkčná.

2. Sekretariát žiada FK VI. a VII. ligy dospelých o **nahlásenie SportNet ID osoby** (napr. kameramana, nie je to podmienka), ktorý bude mať za klub práva vkladať tieto záznamy na server.

Informácie v tvare napr.:

Klub: OFK Biel,

Meno, priezvisko: Samuel Knap,

SportNet ID: 5985848b2f71165821e25134,

zasielajte na mailové adresy : frantisek.ferenc@futbalsfz.sk,

kópia : obfztv@futbalsfz.sk

s predmetom : videozáznam.

**3. Správy ŠTK**

1. ŠTK vyzýva a upozorňuje DZ na **kontrolu dodržiavania opatrení proti Covid-19** a uvedenie zistených skutočností do správy DS.

2. ŠTK dôrazne upozorňuje klubových manažérov FK **na uloženie súpisiek družstiev v ISSF najneskôr 20 minút pred stretnutím**. Po uzatvorení súpisiek už klubový manažér súpisku meniť nemôže (prípadné ďalšie zmeny môže vykonať už iba R stretnutia).

3. ŠTK na základe žiadosti FK TJ Lokomotíva ŠM Michaľany súhlasí s odohratím stretnutia 4. kola III. ligy U15 sk. A FK v Nižnom Žipove – FK TJ Lokomotíva ŠM Michaľany **29.09.2020 (utorok) o 16:00 hod.** – **Michaľany 10 €**.

4. ŠTK na základe žiadosti TJ Svätuše súhlasí s odohratím stretnutia 6. kola VI. ligy OŠK Veľký Horeš – TJ Svätuše **02.10.2020 (piatok) o 15:00 hod.** – **Svätuše 20 €**.

5. ŠTK na základe žiadosti TJ ŠM Streda nad Bodrogom súhlasí s odohratím stretnutia 4. kola V. ligy U19 TJ ŠM Streda nad Bodrogom – FK Tatran Úpor **17.10.2020 (sobota) o 14:00 hod.** – **Streda n. B. 10 €**.

6. ŠTK na základe žiadosti OFK Biel súhlasí s odohratím stretnutia 4. kola Prípravka sk. C OFK Biel – TJ Slavoj Kráľovský Chlmec 25.09.2020 (piatok) **o 16:00 hod.** – **Biel 5 €**.

7. ŠTK na základe žiadosti OFK Vojčice súhlasí s odohratím stretnutia 5. kola III. ligy U15 sk. A OFK Vojčice – TJ Družstevník Cejkov **v obrátenom poradí**, t.j. **26.09.2020 (sobota) o 10:00 hod. v Cejkove** a 15.05.2021 o 10:00 hod. vo Vojčiciach– **Vojčice 5 €**.

8. ŠTK na základe žiadosti FK II. Rákoczi Ferenc Borša súhlasí s odohratím stretnutia 5. kola III. ligy U15 sk. B FK II. Rákoczi Ferenc Borša – TJ ŠM Streda nad Bodrogom **v obrátenom poradí**, t.j. **26.09.2020 (sobota) o 10:00 hod. v Strede nad Bodrogom** a 15.05.2021 o 10:00 hod. v Borši– **Borša 5 €**.

9. ŠTK na základe žiadosti FK II. Rákoczi Ferenc Borša súhlasí s odohratím stretnutia 4. kola Prípravka sk. B OŠK Veľký Horeš – FK II. Rákoczi Ferenc Borša 25.09.2020 (piatok) **o 16:00 hod.** – **Borša 5 €**.

10. ŠTK na základe žiadosti TJ ŠM Streda nad Bodrogom súhlasí s odohratím stretnutia 4. kola Prípravka sk. B FC Tokaj Tŕňa – TJ ŠM Streda nad Bodrogom **16.10.2020 (piatok)** **o 16:00 hod.** – **Streda n. B. 10 €**.

11. ŠTK kontumuje výsledok stretnutia 6. kola VI. ligy dospelých **FK Veľaty – TJ Družstevník Parchovany** **3:0 K** (hostia sa na stretnutie nedostavili). Do pozornosti DK.

12. ŠTK opätovne pripomína **nariadenie** vykonávať **pred stretnutiami mládeže konfrontáciu hráčov** v zmysle čl. 49 SP. Vedúci družstva mládeže spolu s kapitánom skontrolujú jednotlivých hráčov súpera **podľa vytlačenej zápasovej súpisky (s fotkami) z ISSF**. Konfrontácia sa vykonáva spravidla **pred stretnutím, najneskôr v polčasovej prestávke**. (Hráči, ktorí sa nej nezúčastnia, lebo nie sú ešte prítomní, budú konfrontovaní pri striedaní.) Výsledok konfrontácie uvedie rozhodca v zápise o stretnutí v ISSF.

**4. Správy KR**

1. KR dôrazne upozorňuje R na povinnosť vykonať **dôslednú kontrolu hráčov pred nástupom** na stretnutie (ak sú delegovaní dvaja R – rozhodca kontroluje čísla a mená hráčov domácich, asistent rozhodcu hráčov hostí) **podľa vytlačeného zápisu o stretnutí**.

2. KR dôrazne upozorňuje R na povinnosť družstiev vykonať **v stretnutiach mládeže** **konfrontáciu hráčov**. Konfrontácia má byť vykonaná pred stretnutím. **Rozhodca vytlačí zápasovú súpisku (s fotkami) z ISSF a dá ju vedúcim družstiev na kontrolu**. Tí mu následne oznámia výsledok vykonanej konfrontácie. Rozhodcu uvedie jej výsledok do zápisu o stretnutí v ISSF.

3. KR berie na vedomie **pochvalu OFK Biel** na R Hepka, Ondrášek, DZ Šimko (stretnutie OFK Biel – FK v Nižnom Žipove).

**5. Správy DK**

**2020/21-025**  DK trestá FK Parchovany finančnou pokutou 100+10 €, rozpis ObFZ TV A6a Veľaty - Parchovany/6. liga - D),

**2020/21-026**  DK trestá 1 stretnutie NEPO: Kačo E. (1340888), Z. Jastrabie od 21.9.2020 + poplatok 10 € (DP čl.45/2a).

**Odvolanie proti rozhodnutiu DK (okrem rozhodnutí podľa čl. 37/3,5 alebo 8 DP) sa podáva na DK ObFZ, v lehote do 7 dní odo dňa oznámenia rozhodnutia disciplinárnej komisie (čl. 84 ods. 1 DP)**